கேள்வி: ஜிம் பர்க் பற்றி நீங்கள் என்ன அறிந்துள்ளீர்கள்?
பதில்: ஜேம்ஸ் வாலஸ் பர்க் (James Wallace Burke (12 சூன், 1930 – 2 பெப்ரவரி,1979) என்பவர் முன்னாள் ஆத்திரேலியத் துடுப்பாட்ட வீரர் ஆவார். இவர் ஆத்திரேலியத் துடுப்பாட்ட அணிக்காக 24 தேர்வுத் துடுப்பாட்ட போட்டிகளில் 1951 முதல் 1959 ஆம் ஆண்டு வரை விளையாடினார். இவர் 44 ஆட்டப் பகுதிகளில் விளையாடி டக்கில் (ஓட்டங்கள் எதுவும் எடுக்காமல்) ஆட்டமிழக்காதாவர் எனும் சாதனை படைத்தார்.
கேள்வி: ஜிம் பர்க் - ஆரம்பகால வாழ்க்கை குறித்து விரிவாக சொல்லுங்கள்.
பதில்: பர்க் சிட்னியில் உள்ள மோச்மன் எனும் புறநகர்ப் பகுதியில் வளர்ந்தார். அதற்கு முன்பாக இவரது பெற்றோர் கெண்ட்டில் உள்ள புரூம்ளியில் வாழ்ந்து வந்தனர். இவரின் தாத்தாவான பெர்சி பர்க் கெண்ட் அணியின் குச்சக் காப்பாளராக விளையாடியுள்ளார். இவரின் தாய் கோல்ஃப் விளையாட்டு வீரர் ஆவார்.Cashman et al., pp. 215–217. பர்க் குழந்தைப் பருவத்திலேயே கோல்ஃப் மற்றும் துடுப்பாட்டம் போன்றவற்றை சிறப்பாக விளையாடினார். ஆனால் வயது குறைவாக இருந்த காரணத்தினால் அவருக்கு பல்கோவ்லா குழிப்பந்தாட்ட சங்கத்தில் இவரைச் சேர்க்கவில்லை. இவர் சிட்னி இலக்கணப் பள்ளியில் பயின்றார். தனது 14 ஆவது வயதில் இவர் முதலாவது முதல் தரத் துடுப்பாட்டப்போட்டியில் விளையாடினார். தனது 16 ஆம் வயதில் இவரின் சராசரி 94 ஆகும். இவரின் பள்ளியின் அதிகபட்ச சராசரி வைத்திருந்தவர் இவர் ஆவார்.